1972R0616 — SL — 31.12.1977 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.







Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).









▼B

UREDBA KOMISIJE (EGS) št. 616/72

z dne 27. marca 1972

o podrobnih pravilih za uporabo izvoznih nadomestil in prelevmanov za oljčno olje







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta št. 136/66/EGS ( 1 ) z dne 22. septembra 1966 o vzpostavitvi skupne ureditve trga za olja in masti, kakor je bila nazadnje spremenjena z Uredbo (EGS) št. 2727/71 ( 2 ), ob upoštevanju Uredbe Sveta št. 162/66/EGS ( 3 ) z dne 27. oktobra 1966 o trgovini z olji in mastmi med Skupnostjo in Grčijo, ob upoštevanju Uredbe Sveta št. 171/67/EGS ( 4 ) z dne 27. junija 1967 o izvoznih nadomestilih in prelevmanih za oljčno olje, kakor je bila nazadnje spremenjena z Uredbo (EGS) št. 444/72 ( 5 ), in zlasti člena 11 Uredbe, ker je treba zato, da bi zagotovili pravilno uporabo sistema izvoznih nadomestil, iz nadomestil izključiti olja z visoko vsebnostjo prostih maščobnih kislin, ki se proizvajajo in tržijo v majhnem obsegu; ker je treba v isti namen podštevilko 15.07 A II skupne carinske tarife razdeliti na deviško oljčno olje in drugo olje, ki spada pod isto podštevilko; ker mora biti zato, da bo izvozni prelevman učinkovit, znesek tega prelevmana enak najvišjim zneskom, določenim v skladu s členom 10(2) Uredbe št. 171/67/EGS; ker je prelevman določen samo, kadar bi razlika med ceno cif ter ciljno tržno ceno za nerafinirano oljčno olje lahko povzročila izvoze, ki bi lahko privedli do motenj na trgu Skupnosti, ker gibanje svetovnih cen nima bistvenega vpliva na obseg običajnega izvoza v majhnih embalažah, je zato te izvoze treba oprostiti prelevmanov; ker bi lahko oprostitev, ki bi presegla najnižje stroške pakiranja, privedla do špekulativnih izvozov v majhnih embalažah; ker je treba zato oprostitev omejiti na raven teh stroškov; ker so ukrepi iz te uredbe v skladu z mnenjem Upravljalnega odbora za olja in masti, SPREJELA NASLEDNJO UREDBO:







▼M7

Člen 1

1. Izvozno nadomestilo se dodeli samo za oljčna olja, katerih vsebnost prostih maščobnih kislin, izraženih kot oleinska kislina, ne presega 30 gramov na 100 gramov.

2. Če je izvoženo oljčno olje mešanica, ki spada pod podštevilko 15.07 A II, sestavljena iz:

(a) olj, nabavljenih na podlagi odgovora na javni razpis za izvoz; in

(b) olj, nabavljenih neposredno na trgu Skupnosti,

se izvozno nadomestilo za olja, ki spadajo pod podštevilko 15.07 AII, dodeli samo za količino, pridobljeno neposredno na trgu Skupnosti.

▼M3 —————

▼M5

Article 2

▼M6

Dovoljenje za uvoz brez prelevmanov iz člena 9(1) Uredbe št. 171/67/EGS je pogojeno z izvozom oljčnega olja take kakovosti in oblike ponudbe, za katere velja gotovinsko nadomestilo z dnem vložitve zahtevka za tako dovoljenje.

▼M2 —————

▼M2

Člen 4

1. Komisija bo določila izvozne prelevmane za oljčno olje s podštevilko 15.07 skupne carinske tarife, če je razlika med ceno cif in cenami na trgu Skupnosti taka, da spodbuja izvoz v takem obsegu, da lahko pride do motenj na trgu Skupnosti ali na svetovnem trgu. Pri določanju cene na trgu Skupnosti se upoštevajo cene in ponudbe na trgih, ki so za proizvodnjo in izvoz najbolj reprezentativne.

Izvozni prelevmani se ustrezno popravijo ob vsaki spremembi okoliščin.

2. Če je cena cif višja od ciljnih cen na trgu, se uporaba izvoznih prelevmanov preverja najmanj enkrat mesečno po postopku, ki ga določa člen 39 Uredbe št. 136/66/EGS.

3. Komisija obvesti države članice o znesku izvoznega prelevmana za 100 kg izvoženega olja takoj, ko je znesek določen.

▼B

Člen 5

Uredba komisije (EGS) št. 154/69 ( 6 ) z dne 27. januarja 1969 o podrobnih pravilih za uporabo izvoznih nadomestil in prelevmanov za oljčno olje, kakor je bila spremenjena z Uredbo (EGS) št. 2219/70 ( 7 ), se s tem razveljavi.

Člen 6

Ta uredba začne veljati 1. aprila 1972.

Ta uredba je v celoti zavezujoča in se neposredno uporablja v vseh državah članicah.